
Ansiennitetsreglar og informasjon om innlevering av dokumentasjon
Ansiennitetsreglar er heimla i KS hovudtariff kap. 1. § 12
Ansiennitetsreglar:
Lønsansiennitet blir fastsett ved tilsetjing etter følgjande reglar:
· Blir rekna få tidlegast fylte 18 år
· Ansiennitetsdato blir fastsett den 1. i tilsetjingsmånaden på grunnlag av godskrive lønsansiennitet
· All tidlegare privat og offentleg teneste vert godskrive i lønsansienniteten ved tilsetjing etter 01.05.2022
· Ved tilsetjing i stilling utan særskilt krav om utdanning reknast også arbeid i heimen med inntil 6 år. 
· Omsorgsteneste blir godskrive med inntil 3 år.  Omsorgsteneste er omsorg av barn eller pleie av eldre eller sjuke
· Fagarbeidar med avlagt fagprøve får verdiskapingsdelen av læretida medrekna i lønsansienniteten ( 1 år) 
· Verneplikt blir godskrive i lønsansienniteten
· Ansiennitetsutrekninga gjeld tilsvarande for deltidstilsette som for tilsette i heil stilling
· For dei som har arbeidd med timeløn, utreknast ansiennitet etter årstimetal som gjeld for heiltidstilsette i same arbeidsområde. 

Det blir ikkje gitt ansiennitet etter fleire vilkår for same tidsrom.
Ansiennitetsregel for timelønna arbeid/ekstrahjelp etter tilsetjing
Ansiennitetsreglane gjeld tilsvarande for ekstrahjelp og timelønte som over ei periode på eit halvt år har vore i teneste i gjennomsnitt 14 timar eller meir pr. veke.
Innlevering/dokumentasjon av vitnemål/autorisasjon/attestar/tenestebevis som grunnlag for fastsetjing av ansiennitet ved tilsetjing og ved omgjering av stilling
· Attestar/tenestebevis må innehalde firmalogo og vere signert. På attesten/tenestebeviset må det stå tidsrom for tilsetjinga, stillingsstorleik og om stillinga er fast tilsetjing eller vikariat. For timelønte må  timetalet kome fram av attesten.
· Dokumentasjon for omsorg må dokumenterast med fødselsattest
· Dokumentasjon for arbeid i heimen må dokumenterast med erklæring frå søkjar
· Verneplikt/sivilteneste må dokumenterast
· Sjølvstendig næringsdrivande må levere inn dokumentasjon frå Brønnøysundregisteret
· Utanlandske arbeidstakarar har same ordning som for andre tilsette. Slik dokumentasjon må vere på engelsk. 
· Utdanning som krev autorisasjon får utteljing på løn frå månaden etter at autorisasjonen er gitt (omgjering av stilling)
· Utdanning som ikkje krev autorisasjon får utteljing på løn frå månaden etter at vitnemål er innlevert (omgjering av stilling) 

Dokumentasjon som blir innlevert gir utteljing på løn innan 3 månader frå oppstart i stilling og vil bli gjort gjeldande frå oppstartdato. Det er berre i dei tilfella at arbeidsgjevar ikkje har oppfylt opplysningsplikta knytt til ansiennitetsutrekning eller vi har rekna feil at tilsette kan krevje endra ansiennitetsdato etter at ein har arbeidd i 3 månadar i ny stilling. Om den tilsette søkjer anna stilling i kommunen, så får ein rekna ut ansiennitet på ny i den nye stillinga med bakgrunn i framlagt dokumentasjon. 

Før 01.05.2022 gjaldt følgjande reglar ved tilsetjing:
· Ved tilsetjing i stilling utan særskilt krav om utdanning (til dømes som assistent) blir all tidlegare privat og offentleg teneste godskrive i lønsansienniteten. Som privat teneste reknast også arbeid i heimen med inntil 6 år. 
· Ved tilsetting i andre stillingar blir offentleg teneste godskrive.  I tillegg blir lønsansiennitet for privat teneste som har betydning for stillinga godskrive
· For undervisningspersonale godskrivast i tillegg lønsansiennitet for privat teneste etter fullført fagleg og pedagogisk utdanning.

Nordfjordeid, 22.03.2023

